Diari Oficial de la Generalitat Valenciana


Sumari del DOGV 3098, del 13-10-1997 (1997/10447)

ACORD de 23 de juliol de 1997, de la Comissió Territorial d'Urbanisme de València, relatiu a la modificació número 1 del pla parcial sector C, d'Atzeneta d'Albaida.
--------------------------------------------------------------------------------------------------------------------------------------------------------------------

### Dades del document

Número de DOGV
:   3098

Data del DOGV
:   13-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10775


Data del document
:   23-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3407 ACORD de 23 de juliol de 1997, de la Comissió Territorial d'Urbanisme de València, relatiu a la modificació número 1 del pla parcial sector C, d'Atzeneta d'Albaida. [97/M10578]
  
La Comissió Territorial d'Urbanisme de València, en sessió de 23 de juliol de 1997, va adoptar l'acord següent:
  
Vist el expedient remés per l'Ajuntament d'Atzeneta d'Albaida, relatiu a la modificació número 1 del pla parcial sector C, a l'efecte d'aprobació definitiva, i de conformitat amb els següents
  
Antecedents de fet
  
Primer
  
L'Ajuntament va acordar sotmetre a informació pública el document el dia 7 d'abril de 1997, la qual cosa que es va realitzar per mitjà de la publicació de sengles anuncis en el periòdic Levante, de 10 d'abril de 1997, i en el Diari Oficial de la Generalitat Valenciana de 12 de maig de 1997, sense que s'haja presentat cap al·legació. L'aprovació provisional es va acordar el dia 16 de juny de 1997.
  
Segon
  
L'expedient conté la memòria justificativa, els articles modificats de les ordenances del pla parcial, amb la seua nova redacció, plans d'informació i plans d'ordenació. Aquesta documentació es considera suficient a l'efecte establit en l'article la Llei Reguladora de l'Activitat Urbanística.
  
Tercer
  
En l'expedient hi ha un informe favorable del Servei d'Explotació de la Diputació Provincial de València.
  
Quart
  
L'objecte de la modificació és doble:
  
1. Modificar l'article 33 de les ordenances del pla parcial, que passaria a dir:
  
"Les edificacions aïllades es retiraran una distància mínima de 3 metres de les façanes i límits. A la façana de la banda del camí de la Nevera, aquesta separació es podrà reduir fins a l'alineació de la façana".
  
La modificació es justifica en el fet que en les parcel·les de la banda del camí de la Nevera existeixen unes edificacions, l'adequació de les quals al planejament vigent és total, a excepció de la separació de la façana que és inferior a 3 metres, i com entre les previsions del programa es troba el manteniment d'aquestes edificacions, es planteja la possibilitat que les edificacions de la banda del mencionat vial, es puguen alinear a la façana.
  
2. La segona modificació consisteix a assenyalar la zona de protecció de la carretera de Carrícola, que estableix que aquesta zona, segons la Llei de Carreteres de la Comunitat Valenciana, inclou un espai delimitat per una línia situada a 8 metres, mesurats des de l'aresta exterior de la calçada més pròxima.
  
La modificació compta, com hem assenyalat, amb l'informe favorable de la Diputació Provincial, Servei d'Explotació.
  
Cinqué
  
La Comissió Informativa de la Comissió Territorial d'Urbanisme de València, en sessió de 17 de juliol de 1997, va emetre un informe sobre el projecte que ens ocupa, i es compleix, així, allò que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient s'ha tramitat correctament, de conformitat amb l'article 55, en relació amb l'article 52 i concordants, de la Llei Reguladora de l'Activitat Urbanística.
  
Segon
  
No hi ha cap inconvenient per a l'aprovació de la modificació sol·licitada, i es tracta, a més, d'un supòsit d'ordenació detallada, que és competència municipal.
  
Tercer
  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans parcials modificatius de l'ordenació estructrural, de municipis menors de 50.000 habitants, de conformitat amb 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril , del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió de 23 de juliol de 1997, acorda aprovar definitivament la modificació número 1 del pla parcial sector C, d'Atzeneta d'Albaida.
  
L'Ajuntament d'Atzeneta d'Albaida haurà de notificar el contingut d'aquest acord a tots els particulars interessats en l'expedient de referència.
  
Contra la present resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana en el termini d'un mes, comptador a partir del dia de la publicació.
  
Tot això sense perjudici que es puga exercir qualsevol altre recurs que s'estime oportú.
  
València, 23 de juliol de 1997.- El secretari de la Comissió Territorial d'Urbanisme: José Manuel Palau Navarro.